فلاند

فَنلاند یا فنلاند زاده اتا کشور نوم هسته که و اروپا دله دَره. این کشور نیشتنگا (=پایتخت) هلسینکی هسته. فنلاند ۵٫۴ میلیون نفر جمعیت دانّه و حدوداً یک میلیون نفر فقط ونه نیشتنگا دله دَرنه. فنلاند ِگتی (=مساحت) سَر اروپای ِهشتمین کشور هسته و ونه جمعیت همه‌ی ِکشورون جه این قاره دِله تَنِک‌ته (=کم‌تراکم‌تر) هستنه.

دِتا فنلاندی و سوئدی زوون این کشور دله رسمیت دارنه. ۹۰ درصد این کشور دله فنلاندی‌زوون هستنه و سوئدی فقط چنتا ساحلی منطقه دله غرب، جنوب، و اُلند ِجزیره دله گپ بَزه وانه. این کشور دله حدوداً ۷۸ درصد لوتری‌مذهب هَستنه که مسیحیت ِپه‌روونه و ۲۰ درصد دیگه بی‌دین هستنه. فنلاند ره فنلاندی زوون دله سوئومی (Suomi) گانّه و فَنلاند ِ کلمه ره فرانسوی جه بَییتنه.

فنلاند قرن دوازَّهم جه تا اوائِل قرن نوزدهم سوئد ِسامون دله دَیّه و اون گادِر جه روسیه‌ی شه‌گردون مناطق جه بیّه و این وضعیت ره تا روسیه انقلاب زمون ادامه هِدا. فنلاند اروپای اتحادیه عضو هم هسته و ونه پول ِیکا یورو هسته. فلاند سال ۲۰۲۳ ناتو دله عضو بیّه. این کشور ِمردِم ِزندگی خله راحته و وشون ِزندگی کیفیت بالا دَره.

 جغرافی 
فنلاند شمال جه نروژ، شرق جه روسیه و غرب جه سوئد جه هم‌سامون هَسته. بوتنی خلیج ونه غرب، فنلاند ِخلیج ونه جنوب و بالتیک دریا ونه جنوب‌غربی دَرنه. فنلاند ره دریامونائون (=دریاچه‌ها) و جنگلون ِکشور دونّه چون ونه ۱۰ درصد ره دریامونائون دَپوشِنینه و ۷۳ درصد جنگل دارنه. رشته‌کوهون هم ونه شمالی نیمه دله زیادنه. این کشور دله ۲۰٬۰۰۰تا جزیره دانّه که سرجمع وشون گَتی ۱۰۰٬۰۰۰ کیلومتر مربع وانه. تابستون‌ها فنلاند دله کوتا و زمستون‌ها بلندنه. لاپلند (فنلاند ِشمالی ایالت) دله، زمستون بیّه په، دِ ماه خورشید دَرنِنه و تابستون هم دِ ماه خورشید مار نَشونه. فنلاند دومین کشوری هسته که بالاترین مناطق دله دَرنه و فقط ایسلند ِمختصات ونجه بالاته هسته.

 تاریخ 
فنلاند ِتاریخ مهمترین اتفاقات اینان هَستنه:
 فنلاند ِقدیمی مردمون ِنژاد فین بی‌یه که اواخر قرن اول و اوایل قرن دوم میلادی شه مهاجرت ره شروع هاکِرد بینه.
 قرن دوازدهم فنلاندی‌ها که خاستنه شه سامون ره روس‌ها حمله جه دَرامان دارِن، سوئد جه کومِک بِخاستنه و اینتی فنلاند سوئد ِمستعمره بیّه.
 سوئد سال ۱۸۰۹ فنلاند ره هِدائه الکساندر اول (روسیه‌ی ِتزار) ره و روس‌ها سال ۱۹۰۱ فنلاند ِمردم وسّه قانونگذاری ِمجلس و رأی ِحق هِدانه.
 بلشویک‌ها که روسیه دله سال ۱۹۱۷ انقلاب هاکِردنه، همون مجلس فنلاند ِاستقلال ره اعلام هاکرده و سال ۱۹۲۰ شوروی هم فنلاند ِاستقلال ره رسمیت بِشناسی‌یه.
 جهونی جنگ دوم په، فنلاند شه وضعیت ره طبیعی هاکرده و روسیه جه دِباره تجاری هم‌باز بَیّه.

 سیاست 
فنلاند ِسیاسی نظام جمهوری هسته که مجلس وه ره اداره کانده. رئیس‌جمهور فقط ونه این کشور دله نخست‌وزیر ره انتخاب هاکِنه و کابینه ره نخست‌وزیر اداره کانده. نخست‌وزیر و ونه کابینه ونه بتونِن مجلس جه رای اعتماد بَییرن. فنلاند ِمجلس ۲۰۰تا کارسی دانّه و هر نماینده چار سال کار کانده. رئیس‌جمهور اتا مسئولیت دیگه هم دانّه که خارجی سیاستون ِاداره هسته. رئیس‌جمهور ره هر شیش سال ات‌بار انتخاباتی انجمن عوض کانده.

 سیاسی تقسیمات 
 نشون فارسی جه فنلاندی جه سوئدی جه نیشتنگا نقشه 40px|Lapland لاپلند   رووانیه‌می 40px|North Ostrobothnia شمالی اوستروبوتنیا ناحیه   اولو 40px|Kainuu کاینو ناحیه   کایانی 40px|North Karelia شمالی کارلیا ناحیه   یوئنسو 40px|North Savonia شمالی ساوونیا ناحیه  کوئوپیو 40px|South Savonia جنوبی ساوونیا ناحیه   میکلی 40px|South Ostrobothnia جنوبی اوستروبوتنیا ناحیه   سینه‌یوکی 40px|Central Ostrobothnia میونه اوستروبوتنیا ناحیه   کوکولا 40px|Ostrobothnia اوستروبوتنیا ناحیه   واسا 40px|Pirkanmaa پیرکانما ناحیه   تامپره 40px|Central Finland میونه فلاند ناحیه   ییوسکیله 40px|Satakunta ساتاکونتا ناحیه   پوری 40px|Finland Proper اصلی فلاند ناحیه   تورکو 40px|South Karelia جنوبی کارلیا ناحیه   لاپه‌انرانتا 40px|Päijänne Tavastia پی‌ینه تاواستیا ناحیه   لاهتی 40px|Tavastia Proper اصلی تاواستایا ناحیه   همه‌انلینا 40px|Uusimaa اوسیما ناحیه   هلسینکی 40px|Kymenlaakso کیمن‌لاکسو ناحیه   کوتکا 40px|Åland اُلند جزیره‌ئون   ماریهام

 مردمون ِآمار 

 زوون ۱۹۹۰ ۲۰۰۰ ۲۰۱۰ فنلاندی ۴٬۶۷۴٬۰۹۵ ۴٬۷۸۷٬۲۵۹ ۴٬۸۵۶٬۵۲۹ سوئدی  ۲۷۳٬۴۹۵ ۲۶۷٬۴۸۸ ۲۶۵٬۹۸۲ سامی ۱٬۷۳۴ ۱٬۷۳۴ ۱٬۸۳۲ خارجی زوون ۲۴٬۵۵۰ ۹۸٬۸۵۸ ۲۲۲٬۹۲۶ روسی ۳٬۸۸۴ ۲۸٬۱۷۹ ۵۴٬۵۴۶ استونیایی  ۱٬۳۹۴ ۱۰٬۱۵۳ ۲۸٬۳۵۵ سومالی  ۰ ۶٬۴۵۴ ۱۲٬۹۸۵ انگلیسی  ۳٬۵۱۸ ۶٬۸۵۰ ۱۲٬۷۵۸ عربی  ۱٬۱۳۳ ۴٬۸۷۵ ۱۰٬۳۷۹

 سال مرد زن هر دِتا جنس ۱۹۸۶ ۷۰٫۵ ۷۸٫۷ ۷۴٫۷ ۱۹۹۶ ۷۳٫۰ ۸۰٫۵ ۷۶٫۸ ۲۰۰۶ ۷۵٫۸ ۸۲٫۸ ۷۹٫۴ ۲۰۰۸ ۷۶٫۳ ۸۳٫۰ ۷۹٫۷ ۲۰۰۹ ۷۶٫۵ ۸۳٫۱ ۷۹٫۸

 پانویس 

 منابع 

 وب‌سایت buchmesse.de (انگلیسی)


رج:اروپا اتحادیه
رج:اروپا کشورون
رج:نوردیک کشورون
رج:ناتو